CELEX: 62007CA0148
Language: fi
Date: 2010-04-15 00:00:00
Title: Asia C-215/08: Unionin tuomioistuimen tuomio (ensimmäinen jaosto) 15.4.2010 (Bundesgerichtshofin (Saksa) esittämä ennakkoratkaisupyyntö) — E. Friz GmbH v. Carsten von der Heyden (Kuluttajansuoja — Muualla kuin elinkeinonharjoittajan toimitiloissa neuvotellut sopimukset — Direktiivin 85/577/ETY soveltamisala — Liittyminen henkilöyhtiön muodossa toimivaan suljettuun kiinteistörahastoon — Sopimuksen peruuttaminen)

5.6.2010   
            
            
               FI
            
            
               Euroopan unionin virallinen lehti
            
            
               C 148/5
            
         Unionin tuomioistuimen tuomio (ensimmäinen jaosto) 15.4.2010 (Bundesgerichtshofin (Saksa) esittämä ennakkoratkaisupyyntö) — E. Friz GmbH v. Carsten von der Heyden
   (Asia C-215/08) (1)
   
   (Kuluttajansuoja - Muualla kuin elinkeinonharjoittajan toimitiloissa neuvotellut sopimukset - Direktiivin 85/577/ETY soveltamisala - Liittyminen henkilöyhtiön muodossa toimivaan suljettuun kiinteistörahastoon - Sopimuksen peruuttaminen)
   2010/C 148/07
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Kantaja: E. Friz GmbH
   
      Vastaaja: Carsten von der Heyden
   
      Oikeudenkäynnin kohde
   
   Ennakkoratkaisupyyntö — Bundesgerichtshof (Saksa) — Muualla kuin elinkeinonharjoittajan toimitiloissa neuvoteltuja sopimuksia koskevasta kuluttajansuojasta 20.12.1985 annetun neuvoston direktiivin 85/577/ETY (EYVL L 372, s. 31) 1 artiklan 1 kohdan ja 5 artiklan 2 kohdan tulkinta — Soveltamisala — Kuluttajan liittyminen suljettuun kiinteistörahastoon, joka toimii henkilöyhtiön muodossa, kun liittymisen pääasiallinen tarkoitus on pääoman sijoittaminen — Peruuttamisen oikeusvaikutukset
   
      Tuomiolauselma
   
   
               1)
            
            
               Muualla kuin elinkeinonharjoittajan toimitiloissa neuvoteltuja sopimuksia koskevasta kuluttajansuojasta 20.12.1985 annettua neuvoston direktiiviä 85/577/ETY sovelletaan pääasiassa kyseessä olevan kaltaisissa olosuhteissa tehtyyn sopimukseen, joka koskee kuluttajan liittymistä henkilöyhtiön muodossa toimivaan suljettuun kiinteistörahastoon, kun liittymisen pääasiallinen tarkoitus ei ole tulla mainitun yhtiön osakkaaksi vaan tehdä pääomasijoitus.
            
         
               2)
            
            
               Direktiivin 85/577 5 artiklan 2 kohta ei ole pääasiassa kyseessä olevan kaltaisissa olosuhteissa esteenä kansalliselle säännölle, jonka mukaan kuluttajalla on silloin, kun hän peruuttaa kotonaan käydyissä neuvotteluissa, joiden aiheena ei ole ollut hänen kutsunsa, sopimansa liittymisen henkilöyhtiön muodossa toimivaan suljettuun kiinteistörahastoon, hänen oikeuksiensa ja velvoitteidensa arvoon, joka on laskettu sen mukaan, mikä osuuden arvo oli peruuttamishetkellä, perustuva vaade kyseistä yhtiötä kohtaan sillä seurauksella, että hän saa mahdollisesti takaisin joko vähemmän kuin hänen sijoituksensa arvo oli tai että hänellä on velvollisuus osallistua kyseisen rahaston tappioiden kattamiseen.
            
         
      (1)  EUVL C 209, 15.8.2008.